Achmad Soebardjo

Mr. Radhin Achmad Soebardjo Djojoadisoerjo (23 Maret 1896 – 15 Ḍèsember 1978) panèka tokoh pejuang kamardhikaan Inḍonèsia, ḍiplomat, bân Pahlawan Nasional Inḍonèsia.Panji Prayitno. Liputan6.com. “14 Nama Pahlawan Asal Jawa Barat Profil hingga Perjuangan Melawan Penjajah”. aksès 2022-08-17. Dhibi’en panèka Menteri Lowar Negeri Inḍonèsia sè ḍâ- aḍâ’. Achmad Soebardjo anḍi' ghellar Meester in de Rechten, sè èkaolle è Universitas Leiden, Bâlândhâ taon 1933.

 Awwâl oḍi' 
Achmad Soebardjo èlahèraghi è Lompong Jambe, Karawang, Kerèsiḍènan Batavia, 23 Maret 1896. Eppa’an anyama Teuku Muhammad Yusuf, ghi’ toronan Bhângsawan Aceh dâri Pidie. Kaè Ahmad Soebardjo dâri pihak eppa’an panèka Ulee Balang bân olama’ è bâgiyân Lueng Putu. Dhinèng Teuku Yusuf panèka pangghâba pernata kalabân kalaghungan mantri polisi è bâgiyân Lompong Jambi, Karawang. Embu’ un Achmad Soebardjo anyama Wardinan. Dhibi’en toronan Jhâbâ -Bugis, bân panèka ana’ dâri camat Lompong Agung, Cirebon.Lukman Hadi Subroto. Kompas.com. “Biografi Achmad Soebardjo, Menteri Luar Negeri Pertama Indonesia”. aksès 2022-08-25.

Eppa’an kabite la aberri’ nyama Teuku Abdul Manaf, dhinèng embu’un aberri’ nyama Achmad Soebardjo.Verelladevanka Adryamarthanino. Kompas.com. “Achmad Soebardjo: Masa Muda, Peran, dan Perjuangan”. aksès 2021-06-23. Nyama Djojoadisoerjo ètambei dhibi’ saampon dhibâsa, bâjâ dhibi’en ètahan è tadhân Ponorogo polana “peristiwa 3 Juli 1946”.

Dhibi’en asakola è Hogere Burger School, Jakarta (bâjâ riya paḍâ kalabân Sakola Menengah Attas) taon 1917.Agustina Melani. Liputan6.com. “Mengenal HBS Surabaya, Sekolah Lanjutan di Masa Hindia Belanda”. aksès 2019-08-19. Dhibi’en pas alanjutaghi sakolana è Universitas Leiden, Bâlândhâ bân olle ijazah Meester in de Rechten (bâjâ riya padâ kalabân sarjana hokom) è cemper ondhâng ka taon 1933.

 Sajhârâ parjuwangan 
Bâkto ghi’ dhâddhi mahasiswa, Soebardjo aktif ḍâlem ajuwangaghi kamardhika'an Inḍonèsia kalabân brâmpan organisasi akanta Jong Java bân Persatuan Mahasiswa Inḍonèsia è Bâlândhâ. Bulân Pebruari 1927, dhibi’en dhâddhi bâkkèl Inḍonèsia kalabân Mohammad Hatta bân para sat-blessat Inḍonèsia ka sidang internasional, “Liga Menentang Imperialisme dan Penindasan penjajah” sè ḍâ’ aḍâ’ è Brussels bân pas è Jerman.Syahrul Efendi Dasopang. Republika.co.id. “Piagam Jakarta 22 Juni”. aksès 2016-06-22. Sidang sè ḍâ’-aḍâ’ rowa bâḍâ kèya Jawaharial Nehru bân la-kapala nasionalis sè kotara ḍâri Asia bân Afrika. Bâkto abâlina ka Inḍonèsia, dhibi’en aktif dhâddhi angghuta Badan Penyelidik Usaha Persiapan Kemerdekaan inḍonèsia (BPUPKI), bân pas dhâddhi Panitia Persiapan Kemerdekaan Inḍonèsia (PPKI).

 Rengasdengklok 
Tangghâl 16 Agustus 1945 bâgiyân pemuda pejuang, tamaso’ Chaerul Saleh, Sukarni, bân Wikana, Shudanco Singgih, bân rèng ngoḍâ sè laèn, ngibâ Soekarno bân Moh. Hatta ka Rengasdengklok.Novia Aisyah. Detik.com. “16 Agustus 77 Tahun Lalu Peristiwa Rengasdengklok Terjadi, Siapa Saja yang Terlibat?” . aksès 2022-08-16. Tojjhuwenna panèka sopajâ Ir. Soekarno bân Drs. Moh. Hatta ta’ terpangaro sareng Jeppang. Kadhâddhiyân rèya ènyamaè Rengasdengklok.

È ḍinna', kabbhi ayakinaghi Soekarno polè, Jeppang ella nyerra bân bâgiyân pejuang ella siyap kaangghuy alabân Jeppang, apa bhei risikona.Nila Chrisna Yulika. Liputan6.com. “9 Agustus 1945: Bom Atom di Jepang dan Jalan Indonesia Menuju Kemerdekaan”. aksès 2021-01-12. È Jakarta, golongan ngoḍâ, Wikana, bân golongan towa, yakni Achmad Soebardjo aghâbây perundingan. Achmad Soebardjo setuju kaangghuy aproklamasi aghina kamerdhika'an Inḍonèsia è Jakarta. Maka èyotos Yusuf Kunto kaangghuy maḍâpa’ Achmad Soebardjo ka Rengasdengklok. Achmad Soebardjo berhasil ayakini bâgiyân na'-kana' ngoḍâ kaangghuy ta’ kabhuru aproklamasi aghi kamardhika'an. Sampè’ Achmad Soebardjo aberri’ jaminan kalabân taroan nyabâ jhâ’ proklamasi kamardhika'an bhâkal èumumaghi ka tangghâl 17 Agustus 1945 palèng bhribhite pokol 11.30. Kalabân bâḍâna jaminan rowa, Komandan Kompi Peta Rengasdengklok Cudanco Subeno ngocol Soekarno bân Hatta abâli ka Jakarta.

 Proklamasi 
Konsep naskah proklamasi èsoson sareng Bung Karno, Bung Hatta, bân Achmad Soebardjo è romana Laksamana Muda Maeda.Media, Kompas Cyber (2022-01-26). "Peran Achmad Soebardjo dalam Proklamasi Kemerdekaan Indonesia". KOMPAS.com. Aksès 2023-07-20. Saampon marè bân aberri’ argumentasi kalabân bâgiyân pemuda, malem arè 17 Agustus 1945, Bung Karno ceppet marènta Sayuti Melik kaangghuy ngettik naskah proklamasi.

 Robuk saampon kamardhika'an 
Tangghâl 18 Agustus 1945, Soebardjo èlantik mènangka Menteri Lowar Negeri ka Kabinet Presidensial, Kabinet Inḍonèsia sè ḍâ’-aḍâ’, bân abâli ajabat dhâddhi Menteri Lowar Negeri sekale polè ka taon 1951-1952.Alwi Shahab. Republika.id. “Nassau Boulevard, Saksi Perumusan Naskah Proklamasi”. aksès 2022-08-16. Salaèn rowa, dhibi’en kèya dhâddhi Duta Bessar Republik Indonesia è Swiss antara taon 1957-1961.

Soebardjo panèka profesor dâlâm bidang Sajhâra Perlembagaan bân Diplomasi Republik Inḍonèsia è Fakultas Kasusasteraan, Universitas Inḍonèsia.

 Adhingghâl dhunnya 
Achmad Soebardjo Djojoadisoerjo adhingghâl dhunnyah ḍâlem yuswa 82 taon (15 Ḍèsèmber 1978) è Roma Sake’ Pertamina, Kebayoran Anyar, temmah flu sè animbulaghi komplikasi. Dhibi’en è kobhuraghi e roma peristihatna è Cipayung, Bogor. Pamarènta ngangka’ almarhum mènangka Pahlawan Nasional taon 2009.Resty Armenia. Cnnindonesia.com. “Jokowi Anugerahkan Gelar Pahlawan Nasional Ke Lima Tokoh”. aksès 2015-11-05.

 Sombher